**Farské oznamy**

 **Dvanásta nedeľa v cezročnom období C - (19. 6. 2022)**

|  |  |  |
| --- | --- | --- |
| Pondelok |  | 18.00 |
| Utorok | Sv. Alojza Gonzágu, rehoľníka | 7.00 |
| Streda |  | 7.00 |
| Štvrtok | Sv. Jána Krstiteľa, slávnosť | 18.00 |
| Piatok | Najsvätejšieho srdca Ježišovho, slávnosť | **18.00** |
| Sobota | Nepoškvrneného srdca Panny Márie | 18.00 Oblazov |
| Nedeľa | Trinásta nedeľa v cezročnom období | 8.00 a **11.00 Valchová** |

Na slávnosť Najsvätejšieho srdca Ježišovho budeme mať výročitú farskú poklonu. Pána Ježiša vo sviatosti oltárnej vystavím k verejnej poklone o 8.00 hod do 17.45 hod. Chcem vás pozvať k modlitbe a na adoráciu sa môžete zapisovať v sakristii. Zároveň v dnešný deň je Svetový deň modlitieb za posvätenie kňazov.

Sviatosť manželstva chcú prijať Zuzana Surmová pochádzajúca z Kotešovej a Marcel Tomaník pochádzajúci z Bytče. Odporúčam snúbencov do našich modlitieb. Kto by vedel o nejakej cirkevno-právnej prekážke, nech to ohlási na farský úrad.

Ďakujem všetkým, ktorí pomohli a sa zapojili do potravinovej zbierky na podporu núdznych a utečencov z Ukrajiny. Charite sme odovzdali 14 krabíc potravín.

V nedeľu 26.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na III. ročník Stretnutia priateľov Valchovej. Začneme slávnostnou sv. omšou o 11.00 hod., ktorú bude celebrovať d.p. Peter Jankech, farár z Dlhého Poľa. Po sv. omši si bude možné zakúpiť občerstvenie a priateľsky si posedieť. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Drahé rodiny, na budúci týždeň sa uskutoční výnimočná udalosť pre rodiny: 10. Svetové stretnutie rodín v Ríme s pápežom Františkom. Ten si želá, aby sa stretli rodiny po celom svete. Pozývam vás preto na diecézne stretnutie rodín, ktoré sa uskutoční v Žiline v kostole na Vlčincoch na budúcu nedeľu 26. júna. Začneme spoločným slávením Eucharistie o 11.00. Popoludní je pre vás pripravený hodnotný a zaujímavý program pre celú rodinu. Viac informácií nájdete na diecéznej stránke alebo na stránke [ssr2022.sk](http://ssr2022.sk/). Cez tieto stránky sa dnes večer (v nedeľu) o 19.00 môžete pripojiť aj ku štvrtému online zastaveniu rodín v rámci duchovnej prípravy.

Na budúcu nedeľu bude zbierka na dobročinné diela Svätého otca.

Chcel by som sa poďakovať všetkým, ktorí pomáhali pri príprave oltárikov a procesie na slávnosť Kristovho Tela a Krvi, aj keď sme ju nakoniec neuskutočnili tak ako sme chceli. Všetko však čo robíme z lásky k Bohu, či to vyjde alebo nevyjde bude raz odmenené. Ďalej sa chcem poďakovať za vaše modlitby, finančnú podporu našej farnosti i za každý druh pomoci a na budúci týždeň prosím o upratovanie skupinu č. 16. Dnes je Deň Otcov. Želám vám peknú nedeľu.